DISSERTATIO  ^ 

INAUGURALIS, 

DE  FOETUS  SANGUINIS 
CIRCUITU. 


AUCTORE  HENRICO  BELL. 


IVIenti  natura  curiosae,  studidque  deditae, 
nihii  majorem  investigandi,  aut  famae  laudis¬ 
que  comparandae  copiam,  quam  Humani  corpo¬ 
ris  structurae  functionumque  studium  praebet. 
Quamvis  multum  a  majoribus  doctis  et  sagaci¬ 
bus  ad  has  res  perplexas  et  obscuras  illustran¬ 
das  factum  sit,  multum  tamen  minime  indaga¬ 
tum,  tenebrisque  densissimis  obductum  manet ; 
et  post  omnem  nostrum  laborem  et  investiga¬ 
tionem  ad  haec  arcana  illustranda,  nostram  ig¬ 
norantiam  nonnunquam  confiteri,  quiescere,  et, 

quod 

quod  comprehendere  nequimus,  mirari,  cogi- 

•i 

mur.  Embryonis  in  ovo  formatio,  foetus  in  u- 
tero  incrementum,  et  praecipue  foetus  propria  ; 
inquisitu  et  patefactu  sunt  dignissima.  De  ho¬ 
rum  posteriore  pauca  animadvertere  ;  et  sangui¬ 
nis  in  foetu  circuitus  propria  in  medium  solum 
proferre,  in  animo  est. 

Praecipua  sanguinis,  circuitus  in  foetu  pro¬ 
pria  sunt  sequentia. 

V 

I.  Sanguinis  in  placenta  oxydatio. 

II.  Yena  umbilicalis. 

III.  Ductus  venosus. 

IV.  Foramen  ovale. 

V.  Ductus  arteriosus. 

VI.  Arteriae  umbilicales. 


I.  Sanguinis 

%  I.  Sanguinis  in  placenta  oxydatio  ;  sanguis 
in ‘placentae  vasis,  circumiens,  aliquam  muta¬ 
tionem,  quae  oxydationem  exaequat,  subit ; 
postquam  per  foetus  corpus  transierit,  ad  pla¬ 
centam  per  arterias  umbilicales  redit ;  quae  iii 
ejus  substantia  spongiosa  in  ramulos  minutissi¬ 
mos  iterum  iterumque  dividuntur ;  unde  san¬ 
guis  per  venarum  ramos  rursus  colligitur,  quae 
iterum  iterumque  conjuncti,  venam  umbilica¬ 
lem  formant,  quae  sanguinem  purificatum  foe- 
tui,  transmittit.  Varii  physiologi  de  modo,  quo 
hic  purificandi  processus  perficitur,  diversas  sen¬ 
tentias  in  lucem  protulerunt.  Mayow  foetus 
placentam  pulmonem  uterinum  esse,  ad  parti¬ 
culas  nitro-aerias  sanguini  suppeditandas,  funi- 
que  umbilicali  prius  compresso,  quam  respira¬ 
tio  incepta  sit,  infantem  defectu  aeris,  et  non 
impedito  sanguinis  circuitu,  mori  suspicatus  est. 
Cur  enim,  quaerit,  haec  compressio  circuitum 
impediat,  si  sanguis  per  ductum  arteriosum  et 
foramen  ovale  tam  libere  quam  antea  fluat?* 

Haec 


^  Vide  Docfcovis  Barclay  Descript.  Arteriarum,  p.  278, 

Haec  absurda  opinio  refelli  vix  meretur.  Mayow 
sanguinis  circuitum  penitus  ignorasse  videtur ; 
particulas  nitro-aerias  existere  non  probavit,  et 
quamvis  hoc  probasset,  consectarium  a  tota  sua 
positione  inferendum,  non  praevidit ;  nempe,  si 
hae  particulae  per  venam  umbilicalem  foetui 
suppeditari  possent,  nihil  opus  est,  ut  sanguis 
inter  eum  et  placentam  circumeat.  Ab  expe¬ 
rimentis  Doctoris  Monro,  Koederer,  et  alio¬ 
rum,  manifeste  demonstratum  est,  nullam  esse 
communicationem  inter  placentae  portionem 
maternam,  portionemque  quam  vasa  foetus  in- 
trant.  Quum  enim  portio  materna  liquore 
minutissime  injecta  fuit,  ne  gutta  quidem  in 
partem  foetui ,  connexam  transibat;  et  quum 
haec  portio  injecta  fuit,  nulla  liquoris  gutta  in . 

partem  utero  conjunctam  compelli  potuit.  ' 

1 

Hai.lerus  ita  dicit,  ‘‘  in  foetum  nihil  transit,, 
cum  per  matrem  liquor  injiceretur,  nihil  etiam  i 
in  matrem  neque  quidquam  effluxit,  cum  foe-- 
tus  repleretur.  Facile  vero  per  ultimos  villo-- 


rumi 

rum  surculos  humor  injectus  effluit,  ut  tamen 
rupti  potius  videantur,  quam  sponte  patere. 
Facile  ii  fines  abrumpuntur,  qui  tenerrimi  sint, 
et  ex  profundis  quasi  cavis  tubulis  educantur.”^ 
In  placenta,  igitur  vasa  materna  cum  foetus 
vasis  non  conjunguntur,  sanguinis  circuitus  ab 
alteris  ad  altera  non  continuantur.  Praeterea 
si  inter  se  arcte  conjunguntur,  pulsationes  ar¬ 
teriarum  pueri  eodem  tempore,  quo  matris 
pulsationes  fieri  debent,  cum  e  contrario  multo 
frequentiores  sunt,  ut  partus  tempore,  ante¬ 
quam  funis  umbilicalis  sectus  sit,  observandum 
est.  Si  canis  parturientis  venae  aperiantur, 
sanguinis  jactura  moritur,  et  corpus  sanguinis 
expers  reperitur.  Placenta  tamen  in  parte 
utero  adhaerente,  est  vacua ;  reliqua  aeque  ac 
foetus,  more  solito,  sanguine  replentur.  Si 
uteri  vasa  cum  placentae  vasis  continuentur, 
partum  sine  vasis  ruptis,  edi  non  posse,  san¬ 
guinis  profluvium  periculosum,  inflammationem, 

et 


^  Elementa  Physiologiae,  vol.  viii,  Hb.  xxix,  p. 

et  etiam  uteri  suppurationem  esse  secuturam, 
perspicuum  est*  Postremo  vis  quicum  cor  et 
arteriae  sanguinem  per  vasa  protrudunt,  foetus 
organa,  ad  impulsum  tam  violentum  sine  inju¬ 
ria  sustentandum,  nimis  mollia,  in  discrimen 
adduceret.^  Nihil  omnino  ponderis  in  ultimo, 
quod  objectum  est,  video,  sanguinis  enim  mo¬ 
mentum,  ut  puto,  multum  esset  diminutum, 
postquam  per  placentam  venam  que  umbilica¬ 
lem  circumiisset.  Dominus  Joannes  Bell, 
placentam  ipsam  hanc  sanguinis  mutationem 
efficere,  ad  credendum  est  propensus  ;  quia 
venas,  ait,  et  arterias  pulli  per  ovi  membranam 
se  e  tendentes,  videre  possumus,  arteriamque 
sanguinem  atri  et  purpurei  coloris  in  has  mem¬ 
branas  transmittere  observare  possumus,  dum 
vena  sanguinem  floridum  aut  oxy datum  redu¬ 
cit.}-  Hanc  similitudinem  tamen  ad  opinionem 
supra  dictam  probandam  parum  valere  arbitror. 
Pulli  vasa  umbilicalia  super  membranas  ramis 
disperguntur,  et  sic  aera  per  putamen  accipi¬ 
unt  ; 

3»: 

f  Vide  Richerandi  Diysioipgiam  per  de  Lys,  p.  403. 

f  Vide  J.  Bell  Aiiatomiam,  vol.  ii,  p.  186.  >  ' 

unt;  sed  ullum  aera  per  placentam  recipi, 
nullo  modo  probatur.  Quidam  putant,  uteri 
vasa  sanguinis  partem  serosam  tantum  exha¬ 
lare.  Alii,  ea,  substantiam  chylo  aut  lymphae  si¬ 
milem,  albam,  lacteam  exhalare,  existimant,  hos- 

i '  '  y 

que  liquores  intra  placentae  cellulas,  effusos,  a 
ramis  numerosis  venae  umbilicalis  absorberi, 
i  qui  conjuncti  hujus  vasis  truncum  formant.^ 

Ita  factum  est,  ut  passim  clari  viri  non  san¬ 
guine  foetum  ali  docuerunt,  nimis  crasso,  qui  a 
matre  ad  foetum  viam,  sed  omnino  lacte,  per 
uterum  percolato,  et  per  lactea  aut  lympha- 
i  tico  lactea  vasa  uteri  in  placentam  et  chorioii 
[  reddito.  Advocarunt  testimonium  materiei 
[  lacteae,  quam  in  placentae  nijiper  partu  editae 
?  superficie  viderunt.f  Annon  est  verisimile, 
r  sanguinem  in  arteriis  umbilicalibus,  vasis  ma- 
l  ternae  portionis  placentae  expositum,  suum  hy- 
drogenium  et  carbonium  amittere,  ibique  vitae 
F  animali  sustentandae  idoneum  factum,  per 
venae  umbilicalis  fasciculos  colligi,  simul  cum 

copia 

*  Vide  Richerandi  Physiologiam,  p.  489. 

f  Vide  Halleri  Elementa  Physiologiae,  vol.  vili,  iib, 
XXX,  p.  244. 

copia  liquoris  nutrinientum  praebentis,  in  pla¬ 
centae  cellulas  ab  uteri  arteriis  et  vasis  lym- 
phatico-lacteis,  exhalati  ? 

II.  Vena  Umhilicalis, — Haec  vena  ramorum 
conjunctione  formata,  ad  foetus  umbilicum  per¬ 
git,  abdomen  penetrat,  et  in  peritonei  plica  in¬ 
voluta,  pone  musculos  abdominales  ascendit, 
inde  hepar  versus  cursum  dirigit,  id  viscus  ad 
sinus  transversi  verticem  intrat,  ramosque  lo¬ 
bis  dextro  et  sinistro  emittit ;  postea  ductum 
venosum  emittit,  et  tunc  in  ramum  sinistrum 
venae  portae  cursum  dirigit. 

III.  Ductus  venosus,  venam  hepaticam  prius 
intrat,  quam  haec  in  venam  cavam  introeat. 
Sanguine  hepati  in  foetu  tam  copiose  suppe¬ 
ditato,  hoc  viscus  pro  ratione  aliorum  maxi-  i 
inum  est,  majorem  enim  partem  abdominis 
implet.  Post  partum,  sanguinis  circuitu  in 
vena  umbilicali  occluso,  hepar  tam  propere 


crescere 

crescere  desinit,  et  magnitudine  ad  alias  cor¬ 
poris  partes  accommodatum  fit. 

IV.  Foramen  ovale  proximum  foetus  pro¬ 
prium  est.  Hoc  foramen  in  sepimento  inter 
cordis  auriculam  dextram  et  sinistram  situm 
est.  Annulus,  hoc  foramen  circumdat,  qui 
prominet,  et  rotundus  est.  In  cordis  historia 
diximus,  in  duarum  auricularum  cordis  inter- 
septo,  esse  fossam  ovalem  depressam  circulo  non 
penitus  integro,  tumido,  comprehensam.  Isth¬ 
mum  eum  circulum  Vieussenius  dixit  ;  Me- 
RYUs  sphincterem.”*  Valvula  etiam  sinistro 
latere  foraminis  ovalis  est  sita,  ,  quam  nonnulli, 
membranam  ad  septum  inter  auriculas  post 
partum  perficiendum,  esse  praeparatam  arbi¬ 
trati  sunt.  Nempe  paries  iste  intergerinus 
idem  est  quod  valvulam  foraminis  ovalis  nuperi 
incisores  dixerunt,  etsi  fuerint  aliqui,  ob  bypo- 
theseos  suae  studium  id  nomen  rejecerunt,  et 
rem  ipsam  habuerunt  pro  materie  futuri  inter- 

B  septi. 

*  Vide  Halleri  Eleraenta  Physiologiae,  lib.  xxix, 
t.  iv,  p.  375. 

septi.^  Hanc  valvulae  officio  fungi,  liquorem 
in  auriculas  injiciendo  facile  probari  potest. 
Quum  enim  liquorem  in  auriculam  dextram 
injicimus,  pars  per  foramen  ovale  in  sinistram 
transit;  sinistram  autem  injiciendo,  valvula 
foramen  claudit,  et  in  auriculam  dextram  ali- 
cujus  liquoris  iter  impedit.  Physiologiae  scrip¬ 
tores  in  sententiis  de  sanguine  per  foramen 
ovale  transmisso,  minime  consenserunt.  Cer¬ 
tant  nonnulli  valvulam  Eustachianam  sanguinis 
maximam  partem  a  ductu  venoso  allatam  per 
foramen  ovale  prius  in  auriculam  sinistram  ve¬ 
here,  quam  auriculae  dextrae  sanguini  per¬ 
misceatur,  Alii  affirmant  sanguinem  cavae 
inferioris,  et  ideo  ductus  venosi  prius  sangui¬ 
ni  auriculae  dextrae  misceri,  quam  ad  sinis¬ 
tram  vehatur.  Rationes  hodiernae  sunt  se-  i 

1 

quentes :  qui  sanguis,  a  vena  umbilicali,  in 
atrium  cordis  dextrum  advenit,  eum  valvula, 
Enstachiana  a  dextro  ventriculo  hactenus  aver-  • 
tit,  ut  rectum  iter  tenere,  atque  adeo  in  foramen 

ovale ! 

^  Vide  H  alleri  Elementa  Physiolglae,  lib.  xxix,  p.  376*  • 

ovale  magna  sui  parte  incumbere  debeat.*  San^ 
guis  a  vena  umbilicali,  in  Venam  cavam  infei^io- 
rem  invectus,  eademque  vena  in  aijriculam  dex¬ 
tram  depositus,  cum  sanguine  per  venam  cavam 
descendentem  a  parte  superiori  allato,  non  con¬ 
jungitur,  horum  enim  duorum  oribus  vasorum  si¬ 
bi  invicem  minime  oppositis,  sanguinis  columnae 
iis  profluentes  sibinfet  non  miscent.  Qui  a  cava 
inferiori  affertur,  is  per  foramen  ovale  cui  ejus 
vasis  os  obvertitur,  in  auriculam  sinistram,  inde 
m  ventriculum  sinistrum  transit ;  per  pulmones 
minime  circumit,  qui  nullum  aera  continentes, 
densique  et  indurati,  accipere  non  possent.  Ven¬ 
triculus  sinister  contrahendo  in  aortam  mittit, 
cujus  impetus  vis  contra  arcum  arteriae  impin¬ 
gendo,  rumpitur.  Vasa  inde  orientia  intrat, 
quae  recta  via  ad  cerebrum  partesque  superiores, 
eum  transmittunt.  Hic  sanguis  est  purissimus, 
maxime  oxygenatus,  et  qui  a  placenta  extemplo 

i 

venit :  per  foetus  corpus  non  circumiit,  parva  co¬ 
pia  excepta  a  pelvi  partibusque  inferioribus  alla¬ 
ta,  sanguis  enim  a  visceribus  abdominis  adductus 

per 

*  Vide  Halleri  Elementa  Physiologiae,  vol.  viii,  Jib. 
xxix,  p.  381, 

per  hepar  transiens,  purificaturv  Reliquum 
corpus  e  contrario  sanguinem  non  perfecte  oxy- 
genatum  accipit,  quoniam  parva  quantitas,  quam 
ventriculus  sinister  contrahens  et  aorta  in  vasa 
ab  ejus  arcu  orientia  immittere  non  possent,  san¬ 
guine  venoso  qui  affertur  a  ductu  arterioso  sta- 
tim  infra  curvaturam,  immiscetur.  ^  Dominus 
JoANNES  Bell  sequentem  Ifheoriam  complex¬ 
us  est.  Primo  igitur,  ait,  in  memoriam  revo¬ 
cemus,  omnem  sanguinis  guttam,  quae  in  foetus 
corpus  venit,  aut  placentae  viribus,  aut  cum 
matre,  communicatione,  sanguis  oxydatus  est* 
Una  pars  sanguinis  quidem  circuitu  per  he¬ 
par,  antequam  ad  cor  pervenit,  dum  altera  per 
ductum  venosum  transit :  sed  ambae  commis¬ 
centur,  omnis  sanguis  ejusdem  qualitatis  est^ 
quum  ad  auriculas  ad  cor  implendum,  circum¬ 
que  corpus,  cursum  incipiendum,  pervenit. — 
Quum  autem  omnis  sanguis  ejusdem  generis 
est.  Naturae  nulla  esset  causa,  cur  sanguis 
in  duas  portiones  divideretur,  ut  altera  per 
.pulmones,  altera  per  corpus  transiret.  Nul¬ 
lum 

*  Vide  Richerandi  Physiologiam  p.  190-191. 

Ium  incitamentum  ad  duo  corda,  ut  in  adultis, 
adhibenda,  esset.  Naturae  consilium  manifesto 
est,  ut  cor  duplex  praepararet,  et  ad  circuitum 
sanguinis  in  adulto  reservaret :  sed  ut  cordi  sim¬ 
plici  in  foetu  uteretur.  Quam  simplicissime, 
boc  perficitur,  videto. 

Auriculae  duae  per  foramen  ovale  tam  libere 
inter  se  communicant,  ut  quasi  una  agant :  duo 
ventriculi  in  unum  vas,  nempe  aortam,  sangui¬ 
nem  tradunt,  et  quasi  unus  agunt.  Sanguis  per 
venas  cavas  advenit,  auriculam  dextram  eodem 
temporis  puncto,  per  foramen  ovale  auriculam  si¬ 
nistram  implet,  ita  ut  auriculae  uni  similes  sint, 
unoque  ictu  implentur  ;  duae  auriculae  simul 
agunt,  ventriculi  quoque  uno  ictu  implentur, 
aorta  sanguinem  utriusque  ventriculi  uno  ictu 
recipit,  ita  ut, proprie  dicendo,  foetus  cor  simplex 
habeat,  corporis  cor,  (placenta  pulmonum  ofi[icio 
fungente),  et  quum  functio  pulmonum  incipiat. 
Natura  simplicissima  structura  duo  corda  di¬ 
vidit,  ut  utrumque  proprio  officio  fungatur* 
Piimo,  sanguinis  profluvium  in  pulmones  duc¬ 


tum 

tum  arteriosum  sanguine  spoliat ;  secundo,  san¬ 
guinis  profluvium  ad  auriculam  cordis  sinis¬ 
tram  circumveniens,  libramen  restituit,  forami¬ 
nis  ovalis  valvulam  deprimit,  et  sepimentum 
inter  auriculas  perfectum  reddit.  Denique,  fo¬ 
ramine  ovali  et  ductu  arterioso  patentibus,  sim¬ 
plex  est  cor  ;  clausis  autem,  ut  puncto  temporis, 
quo  puer  nascitur,  duplex  aut  perfectum  cor 
evadit.  Prima  ex  his  Theoriis,  ut  puto,  at¬ 
tentione  est  digna,  primo  enim,  duarum  ora 
venarum  cavarum  sibi  invicem  non  opposita 
sunt,  sed  magno  angulo  conveniunt,  unde  san¬ 
guinis  columnae  alterius  alteri,  non  directe 
conveniunt  ;  et  secundo,  valvula  enstachi- 
ana  quae  ad  finem  venae  cavae  inferioris 
ih  auricula  dextra  sita  est,  partem  sanguinis 
cavae  inferioris  foramen  ovale  versus  prius  diri¬ 
gat,  quam  sanguini  venae  cavae  superioris  mis¬ 
ceatur.  Valvulam  hoc  modo  non  agere  affirm¬ 
ant  nonnulli ;  vires  auriculae  dextrae  parietibus 
praebere  arbitrantur.  Haec  autem  opinio  mul¬ 
tum  infirmabitur,  si  valvulam  esse  membranam 

delicatam 

Vide  J.  Bell,  Anatmoiam,  vol.ii,  p.  184,  185. 

delicatam,  ad  vires  auriculae  musculosae  prae¬ 
bendas  minime  aptam,  et  aliquando  reticulatam 
reperiri,nobiscum  consideremus.  Unicum  tamen 
valvulae  usum  esse,  ad  sanguinem  foetus  in 
foramen  ovale  dirigendum,  asserere  in  animo 
non  est.  Sanguinem  in  auricula  dextra,  (ut  as¬ 
serunt  quidam  de  Physiologia  scriptores)  im¬ 
pedire  potest,  quo  minus  os  venae  coronariae  pre¬ 
mat  ;  reticulatam  tamen  factam  hoc  officio  per¬ 
fungi  suspicari  non  possumus.  Sanguinem 
cavae  inferioris  per  foramen  ovale  confestim  esse 
transmissum,  praeterea,  ex  hoc  apparet,  magni¬ 
tudo  cerebri  extremitatumque  superiorum,  cum 
abdominis  partiumque  inferiorum  magnitudine 
comparata,  multo  superat.  Sanguis  enim  ad 
illas  partes  transmissus,  qualitate  superior, 
copiaque  major  est,  ideo  multo  celerius  expli¬ 
cantur:  post  partem  tamen,  libramen  restitui¬ 
tur;  partes  inferiores  majorem  sanguinis  copiam 
accipiunt,  et  ad  partes  corporis  superioris  ac¬ 
commodatae  fiunt. 

V.  Proximum  proprium  est  ductus  arterio- 

\ 

siir, 

SUS,  qui '  inter  arteriam  pulmonalem  et  aortam 
communicationem  facit.  Arteria  pulmonalis 
in  tres  ramos  se  dividit ;  medius  est  ductus  ar¬ 
teriosus,  qui  in  linea  recta  ad  aortam  procedit, 
et  paulo  infra  arcum  cum  ea  conjungitur.  Hic 
ramus  major  est  quam  aorta  in  foetu.  Quae 
vero  de  sanguine  umbilicalis  venae  portio  non 
potuit  per  foramen  ovale  trajicere,  tum  pars 
sanguinis  de  capite,  et  de  partibus  superioribus 
per  venam  cavam  superiorem  redux  ea  ventri¬ 
culum  dextrum  subit,  quem  nunc  subnatum 
ponimus,  et  exit  in  arteriam  pulmonalem.  Sed 
ea  arteria  aliter  longe,  quam  in  adulto  animali, 
se  in  foetu  hal>et,  .In  eo  enim  ipse  princeps 
truncus  arteriae  pulmonalis  in  naturam  mollio¬ 
rem  mutatus,  in  aortam  sub  arcu  magno  se  im¬ 
mittit,  ut  angulum  deorsum  obtusum  faciat.^ 
Dominus  Joannes  Bell  dicit,  ductum  arte¬ 
riosum  non  ad  illum  sanguinem,  qui  per  pul¬ 
mones  transiit,  subducendum,  sed  ad  aortae 
sanguini  utriusque  ventriculi  vim  propellentem 

impertiendum 

\  ide  Halleri  Elementa  Physiol.  vol.  viii,  lib.  xxix, 
p.  3S2. 

impertiendum,  designatur.*  Non  denegabo, 
quin  hoe  in  augendo  sanguinis  momento  in 
aorta,  aliquid  effecerit  (hoc  tamen,  si  recte  re¬ 
miniscor,  Physiologo,  haud  parvi  nominis  ne¬ 
gatur,)!  attamen  ad  hoc  unicum  consilium, 
ductum  arteriosum  esse  emissum,  arbitrari, 
haud  possum.  Naturae  propositum  praecipuum 
sine  dubio  est,  ut  ab  eo  sanguine,  qui  per  pul¬ 
mones  collapsos  circumire  nequit,  se  expediret. 

VI.  Ultimum  proprium  circuitus  sanguinis 
in  foetu  est,  arteriae  umbilicales,  quae  ab 
aorta  emittuntur,  quum  ad  inferiores  verte¬ 
bras  lumbares  perveniat.  Hae  parvos  ramos 
ad  pelvim  partesque  inferiores  emittunt,  secun¬ 
dum  umbicili  latera  currunt,  ex  abdomine  per 
umbilicum  transeunt,  et  simul  cum  vena  umbi¬ 
licali,  funem  umbilicalem  formant. 

Partibus  propriis  hujus  miri  artificii,  quo 
foetus  corpus  alitur  et  sustinetur,  perspectis, 

sapientiam 

*  Vide  J.  Bell  Anatomiam,  vol.  ii,  p  182. 

t  Audi  Praelectiones  Doctoris  Jeffray  Glasguae. 

DISSERTATIO,  &C. 


sapientiam  et  peritiam  Divini  Artificis,  in  animo 
volvere,  denique  ducimur.  In  his,  aeque  tam, 
in  omnibus  ejus  operis,  consilium  insigne  et  prae¬ 
scientia  manifesto  apparent :  et  quamvis  harum 
partium  usus  idonei  et  functiones  nobis  minime 
intellecti  sint;  tamen  ad  consilia  Magni  Creato¬ 
ris  et  omnium  Conservatoris  convenienda,  optime 
accomodantur. 


^  FINIS. 


